**Gadstrup Menighedsråd, 4621 Gadstrup**

**Referat fra menighedsrådsmøde 8. april 2025 kl. 18:30-21 i Sognehuset.**

*Vi lægger ud med fælles spisning kl.18:30.*

Med ekstraordinær deltagelse af kirke- og kulturmedarbejder, Birgitte Skallerup, og tidligere menighedsrådsformand samt nuværende medlem af provstiudvalget, Karin Tovborg.

1. Godkendelse af dagsorden  
     
   Dagsordenen godkendes enstemmigt.
2. Orienteringspunkter  
   1. Medarbejdere  
      Kirke- og kulturmedarbejderen fortæller om status for kortæppeindvielsen, der skal foregå 17. april: Kunstneren Maja-Lisa og biskoppen kommer begge. Vi breder nyheden om kortæppet ud med en folder og en brochure. Der overvejes omvisninger, og der er lavet bogmærke med QR-kode. Brochuren bliver klar til Skærtorsdag. Undervisningsmaterialet: der er en lærer, tidligere kirke- og kulturmedarbejder, på Gadstrup Skole, der gerne vil arbejde sammen med kirken, og der stiles imod, at lærere i forskellige fag kan undervise med materialet. Birgitte opdaterer Louis-Hansen Fonden om status for formidlingsmaterialet, der vil færdigudvikles efter indvielsen. Der er sendt pressemeddelelse til Roskilde Avis og Roskilde Dagblad om, at tæppet indvies, og der kommer måske journalist derfra.
   2. Præster (Malene)  
      Der er bestilt mad til Skærtorsdag. Den lokale strikkeklub arrangerer udflugt til Ledreborg. De får tilskud til deres forårsudflugt.
   3. Formanden (Lars)  
      - Opdatering med nyeste information: Kvartalsrapporten for regnskabet ser god ud. Der er sat passende beløb af til forskellige renoveringsprojekter og planlagte udgifter.  
      - Kortæppet, status: Tæppet har haft en kringlet vej, men er ankommet og venter på montering af diverse håndværkere. Der vendes muligheder for, hvad det gamle kortæppe kan bruges til. Vi beslutter ingenting endnu, men er enige om, at det skal bevares. Der vendes behov for ny farve på knæfaldet, der matcher det nye tæppe bedre.  
      - Valg til Provstiudvalget i september: Nuværende medlem Karin Tovborg fortæller om arbejdet. Der ansættes en bygningssagkyndig og en HR-rådgiver og oprettes en arbejdsmiljøpulje, der kan støtte menighedsrådene i deres arbejde. Vi skal søge provstiet om midler til diverse projekter “up front” - den byggesagkyndige kan assistere. Der er valg til Provstiudvalget 2. september.  
      - Gravermedhjælperkontrakt/overenskomst: Christina tager opgaven på sig og deltager på webinar-række om ny overenskomst for gravermedhjælpere.  
      - Ansøgning til PU gik igennem, og vi fik tildelt det ansøgte beløb.
   4. Kirkeværgen (Anders)  
      Orientering fra kirkeværgen  
      - Status for graverens indhentning af tilbud på sikring af gravstene:  
      Kirkeværgen har lavet aftale med én, der kan give et tilbud på sikring.  
      - Forslag til fjernelse af tre rødtjørne: rodnettet skal op, så træerne  
      forbliver fjernet.
   5. Menigt medlem (Hanne Mie)  
      ”Efter Stiftsdagen”: Et menigt medlem beretter om Roskilde Stiftsdag 25. marts, hvor tre medlemmer af rådet deltog. Der var mange interessante indslag, bl.a. om vision, altså hvor menighedsrådet sætter retningen for kirkens liv. Hvad vil vi med kirken? Hvad vil sognet? Hvad ved vi om vores befolknings ønsker? MR drøfter videre. Vi kan desuden invitere Kirkefondet til at hjælpe med den proces. Kriseberedskab – fysisk og psykisk - og visioner skabte især stof til eftertanke som idéer til videre diskussion og implementering.
3. Beslutningspunkter  
   1. Hvordan skal det gamle kortæppe gemmes for eftertiden? (Lars)  
      Der diskuteres forskellige muligheder. Vi tænker videre over det. Enstemmigt besluttet.
   2. Sognehuset, hvem overtager ansvaret efter den tidligere sognemedhjælper? (Lars)  
      Der er tale om, at præstebygningerne på sigt overgår til provstiudvalget, hvorved vi måske ikke længere skal håndtere denne udfordring.  
      Der drøftes mulighed for, at de forskellige opgaver kan fordeles ud på forskellige frivillige. Enstemmigt besluttet at diskutere på næste møder.
   3. Mangler i og ved sognehuset (Elisa)  
      MR arbejder videre med behov og prioritering. Tages op igen senere på året.
   4. Kirkeværge / KKG-udvalg (Lars og Anders)  
      Folderen ”Når der indtræffer dødsfald i familien” skal revideres i samarbejde med Snoldelev, men først efter Påske.   
      Anders har undersøgt muligheden for spejlbassin, som er blevet drøftet. Beslutning udsættes til senere på året.
4. Eventuelt  
     
   Der drøftes behov for at have en nøgle i sognehuset, så folk, der benytter sognehuset, også har mulighed for at benytte kirkegårdens toiletter.   
   Vi skal sikre, at røgalarmen virker.  
   Kristeligt Dagblad: Abonnementer revideres.  
   ChurchDesk: Der tages imod navne på interesserede, som vil blive tilmeldt platformen for nemmere at kunne følge med i kirkens aktiviteter.  
   Formanden undersøger mulighed for billigere energiforsyning.
5. Lukket punkt på dagsordenen  
     
   Matrikel øst for kirken